CELEX: 32021R1446
Language: hu
Date: 2021-09-03 00:00:00
Title: A Bizottság (EU) 2021/1446 végrehajtási rendelete (2021. szeptember 3.) az 540/2011/EU és az 563/2014/EU végrehajtási rendeletnek a kitozán-hidroklorid egyszerű anyag CAS-száma tekintetében történő helyesbítéséről (EGT-vonatkozású szöveg)

2021.9.6.   
               
               
                  HU
               
               
                  Az Európai Unió Hivatalos Lapja
               
               
                  L 313/9
               
            
         A BIZOTTSÁG (EU) 2021/1446 VÉGREHAJTÁSI RENDELETE
         (2021. szeptember 3.)
         az 540/2011/EU és az 563/2014/EU végrehajtási rendeletnek a kitozán-hidroklorid egyszerű anyag CAS-száma tekintetében történő helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 23. cikke (5) bekezdésére, összefüggésben a 13. cikk (2) bekezdésével, valamint 78. cikkének (2) bekezdésére,
         mivel:
         
                     (1)
                  
                  
                     Az 563/2014/EU bizottsági végrehajtási rendelet (2) jóváhagyta a kitozán-hidroklorid egyszerű anyagot, és azt felvette az 540/2011/EU bizottsági végrehajtási rendelet (3) mellékletébe.
                  
               
                     (2)
                  
                  
                     Az 563/2014/EU végrehajtási rendelet hatálybalépését követően hibát észleltek a kitozán-hidroklorid egyszerű anyagnak az (EU) 563/2014 végrehajtási rendelet mellékleteiben szereplő CAS-számával (Vegyianyag Nyilvántartási Szolgálat nyilvántartási szám) kapcsolatban.
                  
               
                     (3)
                  
                  
                     A CAS-szám a vegyi anyag egyedi azonosítója, amely a növényvédelemben alkalmazott hatóanyagok azonosítására is használatos; világszerte alkalmazzák a kereskedelmi és szabályozási tevékenységek során a vegyi anyagokra való hivatkozásként, és használata nem korlátozódik a növényvédő anyagokra.
                  
               
                     (4)
                  
                  
                     A közhasználatú nevet és az azonosító számokat tartalmazó oszlopban tévesen „kitozán-hidroklorid CAS-szám: 9012-76-4” szerepel. A 9012-76-4 CAS-szám azonban már a kitozán anyaghoz van rendelve, míg a kitozán-hidroklorid CAS-száma 70694-72-3. Mivel így a vegyi anyagok kezelése és kereskedelme során nehézséget jelenthet az anyag beazonosítása, helyesbíteni kell az 563/2014/EU végrehajtási rendeletben és következésképpen az 540/2011/EU végrehajtási rendeletben említett CAS-számot.
                  
               
                     (5)
                  
                  
                     Az egyértelműség érdekében helyénvaló az 563/2014/EU végrehajtási rendelet I. mellékletének helyébe új mellékletet, és az 540/2011/EU végrehajtási rendelet mellékletének C. részében szereplő vonatkozó bejegyzés helyébe új bejegyzést léptetni.
                  
               
                     (6)
                  
                  
                     Az egyértelműség, valamint a gazdasági szereplők és a végrehajtó hatóságok jogbiztonsága érdekében e rendeletnek sürgősen hatályba kell lépnie.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 563/2014/EU végrehajtási rendelet helyesbítése
            Az 563/2014/EU végrehajtási rendelet I. melléklete e rendelet I. mellékletének megfelelően helyesbítésre kerül.
         
         
            2. cikk
            Az 540/2011/EU végrehajtási rendelet helyesbítése
            Az 540/2011/EU végrehajtási rendelet melléklete e rendelet II. mellékletének megfelelően helyesbítésre kerül.
         
         
            3. cikk
            
               
                  Hatálybalépés
               
            
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. szeptember 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 309., 2009.11.24., 1. o.
         
         
            (2)  A Bizottság 563/2014/EU végrehajtási rendelete (2014. május 23.) a kitozán-hidroklorid egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet módosításáról (HL L 156., 2014.5.24., 5. o.).
         
            (3)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
      
      
         
            I. MELLÉKLET
            Az 563/2014/EU végrehajtási rendelet I. melléklete helyébe a következő szöveg lép:
            
               
                           „Közhasználatú név, azonosító szám
                        
                        
                           IUPAC-név
                        
                        
                           Tisztaság  (1)
                           
                        
                        
                           Jóváhagyás dátuma
                        
                        
                           Egyedi rendelkezések
                        
                     
                           Kitozán-hidroklorid
                           CAS-szám: 70694-72-3
                        
                        
                           Tárgytalan
                        
                        
                           Európai Gyógyszerkönyv
                           Maximális nehézfémtartalom: 40 ppm
                        
                        
                           2014. július 1.
                        
                        
                           A kitozán-hidrokloridnak meg kell felelnie az 1069/2009/EK európai parlamenti és tanácsi rendelet  (2) és a 142/2011/EU bizottsági rendelet  (3) rendelkezéseinek.
                           A kitozán-hidroklorid használata a kitozán-hidrokloridról szóló, az Élelmiszerlánc- és Állategészségügyi Állandó Bizottság 2014. március 20-i ülésén véglegesített vizsgálati jelentés (SANCO/12388/2013) következtetéseiben és különösen annak I. és II. függelékében meghatározott feltételekkel engedélyezett.
                        
                     
            
               (1)  Az egyszerű anyag azonosítására, specifikációjára és alkalmazási módjára vonatkozó további részletek a felülvizsgálati jelentésben találhatók.
            
               (2)  HL L 300., 2009.11.14., 1. o.
            
            
               (3)  HL L 54., 2011.2.26., 1. o.”
         
      
      
         
            II. MELLÉKLET
            Az 540/2011/EU végrehajtási rendelet mellékletének C. részében található táblázat kitozán-hidrokloridra vonatkozó 2. bejegyzésének helyébe a következő bejegyzés lép:
            
               
                           Szám
                        
                        
                           Közhasználatú név, azonosító szám
                        
                        
                           IUPAC-név
                        
                        
                           Tisztaság  (1)
                           
                        
                        
                           Jóváhagyás dátuma
                        
                        
                           Egyedi rendelkezések
                        
                     
                           „2
                        
                        
                           Kitozán-hidroklorid
                           CAS-szám: 70694-72-3
                        
                        
                           Tárgytalan
                        
                        
                           Európai Gyógyszerkönyv
                           Maximális nehézfémtartalom: 40 ppm
                        
                        
                           2014. július 1.
                        
                        
                           A kitozán-hidrokloridnak meg kell felelnie az 1069/2009/EK rendelet és a 142/2011/EU rendelet rendelkezéseinek.
                           A kitozán-hidroklorid használata a kitozán-hidrokloridról szóló, az Élelmiszerlánc- és Állategészségügyi Állandó Bizottság 2014. március 20-i ülésén véglegesített vizsgálati jelentés (SANCO/12388/2013) következtetéseiben és különösen annak I. és II. függelékében meghatározott feltételekkel engedélyezett.
                        
                     
            
               (1)  Az egyszerű anyag azonosítására, specifikációjára és alkalmazási módjára vonatkozó további részletek a felülvizsgálati jelentésben találhatók.”